paragraph_text: Od 1935. do 1939. nastupao je u Europskom automobilističkom prvenstvu za Daimler-Benz. U prvoj sezoni osvojio je tri postolja na Velikim nagradama u Francuskoj, Belgiji i Španjolskoj, te sezonu završio na trećem mjestu konačnog poretka vozača.<ref> AIACR European Championship 1935 standings Driver Database. Pristupljeno 18. srpnja 2021. Nakon što 1936. nije imao puno uspjeha, Manfred je 1937. upisao prvu pobjedu na Velikoj nagradi Monaka. Iste sezone ostvario je još dva postolja u Njemačkoj na Nürburgringu i Švicarskoj na Bremgartenu, te osvojio titulu viceprvaka iza Rudolfa Caracciole.<ref> AIACR European Championship 1937 standings Driver Database. Pristupljeno 18. srpnja 2021. Sljedeće 1938. pobjeđuje na Velikoj nagradi Francuske i osvaja još dva postolja na Bremgartenu i Monzi, te još jednom sezonu završava kao viceprvak iza Caracciole.<ref> AIACR European Championship 1938 standings Driver Database. Pristupljeno 18. srpnja 2021. U posljednjoj sezoni 1939., koja je bila prekinuta zbog izbijanja Drugog svjetskog rata, von Brauchitsch je osvojio dva postolja na Velikoj nagradi Belgije i Velikoj nagradi Švicarske, a u trenutku prekida sezone, nalazio se na četvrtom mjestu u poretku vozača.<ref> AIACR European Championship 1939 standings Driver Database. Pristupljeno 18. srpnja 2021.